བྱིས་པར་མིའི་རྩ་བའི་ནུས་རྩལ་འབྱོར་བའི་ན་ཚོད་ལ་སོན་ཡང་།ཕ་མས་རང་གི་བྱིས་པ་ཉེན་ཁར་འཕྲད་སྲིད་པར་སྐྲག་པའམ་བྱིས་པ་དཀའ་ངལ་སྡུག་སྦྱོར་ལས་གཡོལ་ཆེད།ནམ་ཡང་ལག་ཆགས་མི་སྲིད་པའི་བྱིས་པ་ལྟར་བྱ་བ་ཡོད་ཚད་བྱིས་པའི་ཚབ་ཏུ་སྒྲུབ་པ།ཆུང་ས་ནས་ངོ་འཁྲུད་སོ་འཁྲུད་དང་གྱོན་གོས་གྱོན་པ།ཆེ་ས་ནས་ལས་བྱ་དང་ཁྱིམ་ལས་སོགས་ཡོད་ཚད་ཕ་མས་བྱིས་པའི་ཚབ་ཏུ་གྲུབ་པར་མཛད་ཚེ།བྱིས་པའི་མྱོང་བརྒྱུད་ཀྱི་གོ་སྐབས་ཤོར།སྒེར་གྱི་ལག་པ་འགུལ་བའི་སྟོབས་ནི་ཉམ་དམས་སུ་བཏང་བ་ཁོ་ནའོ།།